Ohlsdorf gravlund

Ohlsdorf gravlund (inntil 1991 Hauptfriedhof Ohlsdorf eller Ohlsdorf hovedkirkegård) ligger i bydelen Ohlsdorf i Hamburg-Nord, Hamburg, og ble innviet 1. juli 1877. Gravlunden omfatter 391 hektar, og regnes som den største parkmessig formete gravlund i verden, og omfatter  gravsteder. Til sammenlikning er Wiener Zentralfriedhof på 250 hektar og har  gravsteder.

Det har siden innvielsen funnet sted 1,4 millioner begravelser og bisettelser fra kapellene. Gravlunden har i dag (2016) tolv, mot tidligere tretten gravkapeller. Kapellene er nummerert fra 1 til 13, men nummer fem mangler. Ohlsdorf gravlund er et landskap med flere tjern og bekker, og flere hundre løv- og nåletrærsarter. Den inneholder en blanding av historiske bygninger, gravmonumenter og moderne temagravsteder. 

Blant de nyere anlegg finnes gravsteder for spontanaborterte og dødfødte barn, såkalte sommerfuglgravsteder (tysk: Schmetterlinggrabstätten), kolumbarier og anlegg for par. En egen kvinnegravplass for betydningsfulle kvinner fra Hamburg er innrettet. Det finnes krigsgraver fra begge de to store verdenskrigene, for falne på begge sider.

Gravlunden er mye besøkt, særlig under rododendronblomstringen fra slutten av april til midten av mai.

Kjente graver 
 Hans Albers (1891–1960), skuespiller (stumfilm)
 Hans von Bülow (1830-1894), pianist, dirigent og komponist
 Gustav Hertz (1887–1975), fysiker og nobelprisvinner
 Heinrich Hertz (1857–1892), fysiker
 Pascual Jordan (1902–1980), fysiker

 James Last  (1929–2015), musiker, (ved kapell nummer 11)

 Albert Ballin (1857–1918), reder
 Wilhelm Cuno (1876-1933), rikskansler
 Carl Hagenbeck (1844–1913), dyreparkens grunnlegger
 Ernst Hanssen (1907–1989), billedhugger
 Ivo Hauptmann (1886–1973), maler
 Christopher Rave (1881–1933), tysk maler, polarforsker og professor
 Philipp Otto Runge (1777–1810), maler
 Helmut Schmidt (1918–2015), tysk forbundskansler
 Loki Schmidt (1919–2010), lærer, ektefelle av Helmut Schmidt
 Herbert Weichmann (1896–1983), Erster Bürgermeister i Hamburg fra 1965 til 1971

Galleri

Referanser 

Hamburg
Gravlunder i Tyskland